Esitys jaksottamattomien määrärahojen siirtämiseksi varainhoitovuodelta 2001 varainhoitovuodelle 2002 /* SEK/2002/0145 lopull. */





ESITYS JAKSOTTAMATTOMIEN MÄÄRÄRAHOJEN SIIRTÄMISEKSI VARAINHOITOVUODELTA 2001 VARAINHOITOVUODELLE 2002 (komission esittämä) KOMISSIO, joka ottaa huomioon 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen [1], sellaisena kuin se on viimeksi muutettuna asetuksella N:o 762/2001 [2], 7 artiklan 1 kohdan a alakohdan ja 3 kohdan [3], [1] EYVL L 356, 31.12.1977, s. 1. [2] EYVL L 111, 20.4.2001, s. 1. [3] Kyseiset säännökset esitetään seuraavalla sivulla. esittää neuvostolle ja Euroopan parlamentille, että ne hyväksyisivät jäljempänä esitetyin perustein pääluokan III (komissio) A ja B osaan sisältyvien määrärahojen siirtämisen varainhoitovuodelle 2002. Bryssel, 15.2.2002 komission puolesta Michaele Schreyer komission jäsen Ote varainhoitoasetuksesta 7 artikla 1. Määrärahat, joita ei ole sidottu sen varainhoitovuoden lopussa, jonka talousarvioon ne on otettu, peruuntuvat pääsääntöisesti sellaisissa budjettikohdissa, joissa ei eritellä maksusitoumusmäärärahoja ja maksumäärärahoja. Toimielinten jäsenten ja henkilöstön palkkoihin ja korvauksiin tarkoitettuja määrärahoja sekä alustavia varauksia ei voida siirtää. Kuitenkin: a) voidaan päättää siirtää vain seuraavan varainhoitovuoden aikana käytettäviksi määrärahat, joita varainhoitovuoden tilit päätettäessä ei ole sidottu, kun seuraavan varainhoitovuoden asianomaisiin budjettikohtiin arvioidut määrärahat eivät riitä kattamaan rahoitustarvetta, samoin kuin sellaiset määrärahat, jotka on sidottu joulukuun 15 päivän jälkeen ja jotka koskevat tarvikkeiden ostoa tai urakoita tai hankintoja; 3. Komissio toimittaa budjettivallan käyttäjälle viimeistään helmikuun 15 päivänä siirtämistä koskevat asianmukaisesti perustellut pyynnöt, jotka Euroopan parlamentti, neuvosto, yhteisön tuomioistuin ja tilintarkastustuomioistuin, talous- ja sosiaalikomitea, alueiden komitea, oikeusasiamies ja se itse ovat esittäneet niiden määrärahojen osalta, joita voidaan siirtää 1 kohdan a alakohdan mukaisesti. Määrärahojen siirtoa ei voida ehdottaa kuin poikkeuksellisista syistä sellaisten olennaisten tarpeiden kattamiseksi, joita ei voida kattaa seuraavan varainhoitovuoden määrärahoin. Periaatteessa näiden siirtojen tarkoituksena on kattaa rahoitustarve, joka yleensä ilmenee kuluvana varainhoitovuotena, mutta joihin ei ole ollut mahdollista käyttää varoja ajoissa tulojen ja menojen hyväksyjistä riippumattomien viivästysten vuoksi. Neuvosto kuulee Euroopan parlamenttia ja tekee ratkaisunsa määräenemmistöllä sellaisista siirtämistä koskevista pyynnöistä, jotka liittyvät perustamissopimuksista tai niiden nojalla annetuista säädöksistä johtuviin pakollisiin menoihin. Euroopan parlamentti kuulee neuvostoa ja tekee ratkaisunsa sellaisista siirtämistä koskevista pyynnöistä, jotka liittyvät muihin menoihin kuin niihin, jotka ovat perustamissopimuksista tai niiden nojalla annetuista säädöksistä johtuvia pakollisia menoja. Jos budjettivallan käyttäjä ei tee päätöstä kuuden viikon kuluessa, katsotaan, että siirtämistä koskevat pyynnöt on hyväksytty. ESITYS MÄÄRÄRAHOJEN SIIRTÄMISEKSI VARAINHOITOVUODELTA 2001 VARAINHOITOVUODELLE 2002 ERIKSEEN ESITETTÄVÄT SIIRROT - JAKSOTTAMATTOMAT MÄÄRÄRAHAT JAKSOTTAMATTOMIEN MÄÄRÄRAHOJEN SIIRROT >TAULUKON PAIKKA> JAKSOTTAMATTOMIEN MÄÄRÄRAHOJEN SIIRROT Perustelut 1. A-342 Julkaisutoimisto Talousarvioon otetut määrärahat 2001: 57 507 000,00 EUR Maksusitoumukset 31.12.2001 mennessä: 56 441 130,12 EUR Käyttämättä jääneet määrärahat 31.12.2001: 1 065 869,88 EUR Siirrettävä määrä: 665 000,00 EUR Euroopan yhteisöjen virallisten julkaisujen toimiston johtokunnan todettua, että kaikkia toimielimiä palvelevan monistamon suorituskyky on säilytettävä korkeana, 13. syyskuuta 2001 julkaistiin hankintailmoitus vuonna 1977 hankitun laitteiston korvaamiseksi uudella liimauslinjalla. Vaikka menettely saatiin päätökseen ennen 15. joulukuuta, ehdotusta 664 351 euron suuruisen maksusitoumuksen tekemiseksi ei ehditty kirjata ennen kyseistä päivää yksiköiden välisen tietokatkon vuoksi. Tästä syystä komissio esittää, että vuoden 2002 talousarvion momentille A-342 siirretään varainhoitoasetuksen 7 artiklan 1 kohdan a alakohdan mukaisesti 665 000 euroa laitteiston uusimista varten. Hankintaa ei voida rahoittaa julkaisutoimiston talousarviosta, koska siitä on katettava neuvoston joulukuussa 2001 päättämä palkkojen mukautus (3,7 %), joka on yhden prosenttiyksikön suurempi kuin arvioitiin vuoden 2002 määrärahoja laskettaessa, ja koska toisaalta kyseessä on varsin suuri menoerä (1,1 % momentin A-342 kokonaismäärärahoista). 2. B1-4050 Maatalouden ympäristötoimenpiteet (uusi järjestelmä) Talousarvioon otetut määrärahat 2001: 862 000 000,00 EUR Maksusitoumukset 31.12.2001 mennessä: 779 916 658,54 EUR Käyttämättä jääneet määrärahat 31.12.2001: 82 083 341,46 EUR Siirrettävä määrä: 82 000 000,00 EUR Varainhoitoasetuksen 7 artiklan 3 kohdan mukaisesti määrärahat sellaisissa budjettikohdissa, joissa ei eritellä maksusitoumusmäärärahoja ja maksumäärärahoja, voidaan siirtää poikkeuksellisista syistä sellaisten olennaisten tarpeiden kattamiseksi, joita ei voida kattaa seuraavan varainhoitovuoden määrärahoin. Vuonna 2001 maaseudun kehittämisohjelmiin (osasto B1-4) käytettiin 4 363,2 miljoonaa euroa, eli niitä varten budjetoiduista 4 495 miljoonasta eurosta jäi käyttämättä 130 miljoonaa euroa. Määrärahojen vajaakäyttöön on kaksi syytä: * 1) Osa ohjelmista hyväksyttiin varsin myöhään. Yhteensä 89 ohjelmasta vain 52 hyväksyttiin varainhoitovuoden 2000 aikana ja 37 vasta varainhoitovuoden 2001 aikana. Siksi ohjelmien toteuttamisessa ei varsinkaan vaikeimmin toteutettavien toimenpiteiden osalta päästy täyteen vauhtiin vuoden 2001 aikana, mikä olisi helpottanut määrärahojen käyttämistä kokonaan. * 2) EMOTR:n ohjausosaston tiukat täytäntöönpanosäännöt vaikeuttavat rakenteellisia toimenpiteitä koskevan monivuotisen ohjelman toteuttamista. Vuoden 2002 määrärahat ovat yhteensä 4 595 miljoonaa euroa eli Berliinissä vahvistetun enimmäismäärän tasolla. Jäsenvaltioiden 30. syyskuuta 2001 julkistettujen ennusteiden mukaan kokonaismenot vuonna 2002 saattavat nousta 4 790 miljoonaan euroon, mikä ylittää budjetoidut määrärahat 195 miljoonalla eurolla. Suuri osa budjettikohdista, joiden määrärahojen odotetaan ylittyvän, on sellaisia, joiden määrärahoista osa jäi käyttämättä vuonna 2001. Näin ollen ennusteiden perusteella näyttää siltä, että jäsenvaltiot pääsisivät takaisin toteuttamisaikatauluun, josta ne jäivät jälkeen vuoden 2001 aikana edellä kerrotuista syistä. Edellä esitetyn perusteella varainhoitoasetuksessa säädetyt edellytykset määrärahojen siirtämiselle täyttyvät momentille B1-4050 vuonna 2001 otettujen käyttämättä jääneiden määrärahojen osalta. Näin ollen ehdotetaan, että vuoden 2002 talousarvion vastaavalle momentille siirretään 82 miljoonaa euroa. 3. B1-4070 Metsätalous (uusi järjestelmä, 31 artikla) Talousarvioon otetut määrärahat 2001: 95 415 000,00 EUR Maksusitoumukset 31.12.2001 mennessä: 78 140 842,14 EUR Käyttämättä jääneet määrärahat 31.12.2001: 17 274 157,86 EUR Siirrettävä määrä : 17 000 000,00 EUR (Ks. momenttia B1-4050 koskevat perustelut) Edellä esitetyn perusteella varainhoitoasetuksessa säädetyt edellytykset määrärahojen siirtämiselle täyttyvät momentille B1-4070 vuonna 2001 otettujen käyttämättä jääneiden määrärahojen osalta. Näin ollen ehdotetaan, että vuoden 2002 talousarvion vastaavalle momentille siirretään 17 miljoonaa euroa.